CELEX: 62014CN0229
Language: hr
Date: 2014-05-12 00:00:00
Title: Predmet C-229/14: Zahtjev za prethodnu odluku koji je uputio Arbeitsgericht Verden (Njemačka) 12. svibnja 2014. – Ender Balkaya protiv Kiesel Abbruch- und Recycling Technik GmbH

8.9.2014   
            
            
               HR
            
            
               Službeni list Europske unije
            
            
               C 303/8
            
         Zahtjev za prethodnu odluku koji je uputio Arbeitsgericht Verden (Njemačka) 12. svibnja 2014. – Ender Balkaya protiv Kiesel Abbruch- und Recycling Technik GmbH
   (Predmet C-229/14)
   2014/C 303/10
   Jezik postupka: njemački
   
      Sud koji je uputio zahtjev
   
   Arbeitsgericht Verden
   
      Stranke glavnog postupka
   
   
      Tužitelj: Ender Balkaya
   
      Tuženik: Kiesel Abbruch- und Recycling Technik GmbH
   
      Prethodna pitanja
   
   
               1.
            
            
               Treba li mjerodavno pravo Unije, osobito članak 1. stavak 1. točku (a) Direktive Vijeća 98/59/EZ od 20. srpnja 1998. o usklađivanju zakonodavstava država članica u odnosu na kolektivno otkazivanje (1) tumačiti tako da se protivi nacionalnim zakonskim odredbama ili praksi koji prilikom izračunavanja broja zaposlenika koje je predviđeno u ovom propisu ne uzimaju u obzir člana uprave društva kapitala, čak i ako on svoju djelatnost obavlja po uputama i uz nadzor drugoga tijela toga društva, kao protučinidbu za djelatnost prima naknadu i sâm nema nikakve udjele u društvu?
            
         
               2.
            
            
               Treba li mjerodavno pravo Unije, osobito članak 1. stavak 1. točku (a) Direktive Vijeća 98/59/EZ od 20. srpnja 1998. o usklađivanju zakonodavstava država članica u odnosu na kolektivno otkazivanje tumačiti tako da kogentno propisuje da prilikom izračunavanja broja zaposlenika koje je predviđeno u ovom propisu u posloprimce trebaju uračunavati i one osobe kojima poslodavac ne isplaćuje naknadu ali primaju financijsku potporu i priznaju ih javna tijela nadležna za promicanje zapošljavanja koje praktično rade kako bi stekle ili produbile znanja ili završile strukovno obrazovanje („vježbenik”) ili postavljanje nacionalnih zakonskih odredbi ili prakse o tome ostaje na državama članicama?
            
         
      (1)  (SL L 225, str.16.) (SL, posebno izdanje na hrvatskom jeziku, poglavlje 5., svezak 8., str. 86.).